सीएम ने गणेश मंदिर में हवन-पूजन किया
शाम 5 बजे पहुंचे मुख्यमंत्री आधा घंटे ही रुके
मुख्यमंत्री शिवराजसिंह चौहान सप|ीक रविवार को गणेश मंदिर में अपने जन्म दिन के उपलक्ष्य में आयोजित कई धार्मिक कार्यक्रमों में शामिल हुए। इस मौके पर उन्होंने विधि-विधान से हवन, पूजन और धार्मिक अनुष्ठान किया। मुख्यमंत्री ने भगवान गणेश से प्रदेश के साथ ही देश की खुशहाली और समृद्धि की कामना की। पूजा-अर्चना के बाद उन्होंने कन्याभोज भी करवाया। हालांकि सीएम के आने का कार्यक्रम दोपहर ढाई बजे था लेकिन देरी की वजह से वे बाढ़ वाले मंदिर पर शाम 5 बजे के बाद ही पहुंचे। वे मंदिर पर सिर्फ आधा घंटे तक ही रुके।
मंत्री भी रहे मौजूद: सीएम के आने के पहले ही गृह एवं परिवहन मंत्री भूपेंद्रसिंह ठाकुर, पीडब्ल्यूडी मंत्री रामपालसिंह राजपूत और राज्यमंत्री सूर्यप्रकाश मीणा भी मौजूद रहे। इसके अलावा मुकेश टंडन, विधायक कल्याण सिंह, जिला पंचायत अध्यक्ष तोरण सिंह, विधायक वीरसिंह पंवार और सिरोंज विधायक गोवर्धन उपाध्याय, सीसीबी चेयरमैन पंडित श्यामसुंदर शर्मा, भाजपा के पूर्व जिलाध्यक्ष उमाकांत शर्मा, भाजपा नेता रमेश यादव, हीरेश शर्मा आिद थे।
बच्चों में नशे की लत, गृह मंत्री से शिकायत
सीएम के अाने के पहले गृहमंत्री भूपेंद्रसिंह ठाकुर सर्किट हाउस में रुके। यहां कई जनप्रतिनिधि भी मौजूद रहे। गंजबासौदा मंडी अध्यक्ष नरेंद्र सिंह रघुवंशी ने गृहमंत्री को बताया कि जिले में किशोरों में नशे की लत बढ़ रही है। यही हालात रहे तो पंजाब जैसे हाल हो जाएगा। वहीं गंजबासौदा के देवेंद्र यादव ने भी गृहमंत्री को बच्चों में बढ़ रही नशे की लत के बारे में बताया। गृहमंत्री ने भाजपा नेताओं से कार्रवाई की बात की।
रविवार को अपने जन्मदिन पर बाढ़ वाले गणेश मंदिर परिसर में हवन करते मुख्यमंत्री शिवराज सिंह चौहान।
awa_Deva hin_Deva hin_Deva bho_Deva hin_Deva hin_Deva hin_Deva